Coushattat

Coushattat (suomeksi "valkoinen ruoko") olivat Pohjois-Amerikan nykyisen Alabaman alkuperäisasukkaita. He kuuluivat musgokeiden kieliryhmään ja monet todisteet osoittavat, että vuonna 1539-1543 alueella liikkunut Hernando de Soton tutkimusretkikunta joutui tekemiseen coushattojen kanssa.Waldman 2006, s. 80. Ranskalaisen tutkimusmatkailija Robert Cavelier de La Sallen vuonna 1682 tekemän matkan myötä Uuden Ranskan  ensimmäiset kauppiaat levittäytyivät  Meksikonlahden rannalle ja avasivat kauppasuhteensa coushattoihin ja muihin paikallisiin intiaaneihin.Waldman 2006, s. 80. 

Kun Uuden Ranskan valta päättyi vuonna 1763, coushattat hajaantuivat. Osa siirtyi Louisianaan, osa liittyi Floridan seminoleihin ja loput etsivät asuinpaikan Texasin alueelta, joka tuolloin kuului Espanjalle. Texasissa coushattat tukivat aluksi Espanjaa, mutta Meksikon  saavutettua itsenäisyyden coushattat tarjosivat apuaan Texasiin muuttaneelle Stephen F. Austinin siirtokunnalle. Texasin tasavallan itsenäistymistä vuonna 1836 coushattat tukivat auttamalla anglo-amerikkalaista siviiliväestöä vetäytymään turvaan Generalissimus Santa Annan meksikolaisarmeijan tieltä.Smith 2008, s. 56.   Myöhemmin 1850-luvun aikana coushattat saivat alabamojen kanssa yhteisen reservaatin Texasista.Smith 2008, s. 244.  

Louisianaan jäänyt coushattojen kansanosa sai liittovaltion tunnustuksen vuonna 1972. Texasin alabama-coushattat puolestaan saavuttivat virallisen heimon aseman vuonna 1987. 

 Lähteet  




 Viitteet 

Luokka:Yhdysvaltain alkuperäiskansat